Ο **Αλμπέρ Παϊμί Παντακέ** (Albert Pahimi Padacké, αραβικά: ألبر بهيمي بدكي, γεννηθείς στις 15 Νοεμβρίου 1966-) είναι πολιτικός από το Τσαντ και υπήρξε πρωθυπουργός από τις 26 Απριλίου 2021 έως τις 12 Οκτωβρίου 2022. Υπηρέτησε ξανά στο αξίωμα από το 2016 ως τις 4 Μαΐου 2018, οπότε καταργήθηκε η θέση με το νέο σύνταγμα.

Βίος και σταδιοδρομία
---------------------

Ο Παντακέ γεννήθηκε στην Γκουίν της Παλά του Τσαντ τον Νοέμβριο του 1966. Είναι κάτοχος Μάστερ στο Δημόσιο Δίκαιο και αρκετών άλλων τίτλων συμπεριλαμβανομένου του διπλώμαατος Πανεπιστημιακών Σπουδών στο Δίκαιο από το Πανεπιστήμιο της Ντζαμένα.

Στη διάρκεια της δεκαετίας του '90 χρημάτισε υπουργός Οικονομικών και εν συνεχεία υπουργός Εμπορίου ως την απόλυσή του από τον πρόεδρο Ιντρίς Ντεμπί τον Νοέμβριο του 1997 επειδή απουσίαζε από τα καθήκοντά του. Ο Ντεμπί επισκέφτηκε δημόσια κτήρια χωρίς προειδοποίηση και ανακάλυψε ότι δεν ήταν στη θέση τους ο Παντακέ και άλλοι δύο υπουργοί, με αποτέλεσμα να τους απολύσει. Τον Φεβρουάριο του 2001 έγινε γραμματέας επί των Οικονομικών, και εν συνεχεία έγινε υπουργός Ορυχείων, Ενέργειας και Πετρελαίου στην κυβέρνηση που διορίστηκε στις 8 Απριλίου 2001. Τον Αύγουστο του 2001 έγινε υπουργός άνευ Χαρτοφυλακίου παραμένοντας στη θέση αυτή ως τον Ιούνιο του 2002.

Τον Απρίλιο του 2002 ο Παντακέ εξελέγη βουλευτής με το κόμμα Εθνικός Συναγερμός για Δημοκρατία στο Τσαντ (RNDP-*Le Réveil*) ως υποψήφιος στην εκλογική περιφέρεια της Παλά.. Από τον Ιούνιο του 2002 ως τον Αύγουστο του 2005 ήταν μέλος της Οικονομικής και Νομισματικής Κοινότητας της Κεντρικής Αφρικής. Εν συνεχεία διορίστηκε υπουργός Γεωργίας στην κυβέρνηση που συστάθηκε στις 7 Αυγούστου 2005.

Ήταν υποψήφιος με το RNDP-*Le Réveil* για τις προεδρικές εκλογές του 2006 και ήρθε 3ος με ποσοστό 7,82% των ψήφων. Στις 29 Μαΐου, λίγο μετά την ανακοίνωση των αποτελεσμάτων, συνεχάρη τον Ντεμπί για την επανεκλογή του στην προεδρία. Τα μεγαλύτερα κόμματα της αντιπολίτευσης δεν είχαν λάβει μέρος στις εκλογές εκείνες, καταγγέλλοντας νοθεία.

Ο Παντακέ υπηρέτησε ως υπουργός Γεωργίας μέχρι τον διορισμό του ως υπουργού Δικαιοσύνης στην κυβέρνηση που σχηματίστηκε στις 4 Μαρτίου 2007. Συνακόλουθα του ανατέθηκε το χαρτοφυλάκιο των Ταχυδρομείων, Τεχνολογίας Πληροφοριών και Επικοινωνιών στην κυβέρνηση που ανακοινώθηκε στις 23 Απριλίου 2008.

Ο Ντεμπί διόρισε τον Παντακέ ως πρωθυπουργό στις 13 Φεβρουαρίου 2016.
Στις 4 Μαΐου 2018 η θέση του Πρωθυπουργού καταργήθηκε με το νέο σύνταγμα.

Μετά το θάνατο του προέδρου Ιντρίς Ντεμπί σε σύγκρουση με τους αντάρτες στις 20 Απριλίου 2021, ο προσωρινός πρόεδρος Μαχαμάτ Ντεμπί Ίτνο διόρισε ξανά πρωθυπουργό τον Παντακέ και ο τελευταίος ορκίστηκε στις 26 Απριλίου.

Ο Παντακέ παραιτήθηκε από πρωθυπουργός, στο πλαίσιο της γενικότερης κυβερνητικής αναδόμησης στις 11 Οκτωβρίου 2022. Ο πρόεδρος Μαχαμάτ Ντεμπί τον αντικατέστησε με τον Σαλέχ Κεμπζαμπό την επομένη ημέρα, στις 12 Οκτωβρίου.

Στις 13 Μαρτίου 2024, ο Albert Pahimi Padacké ορίστηκε από το κόμμα του, το National Rally for Democracy στο Τσαντ (RNDT-Le Réveil) ως υποψήφιος για τις προεδρικές εκλογές της 6ης Μαΐου 2024.

Παραπομπές
----------

1. ↑  Ανακτήθηκε στις 4  Νοεμβρίου 2021.
2. ↑  «Le Gouvernement de transition». Ανακτήθηκε στις 19  Οκτωβρίου 2022.
3. ↑  «Albert Pahimi Padacké» (στα French). AllAfrica. 15 Απριλίου 2011. Αρχειοθετήθηκε από το πρωτότυπο στις 2 Φεβρουαρίου 2019. Ανακτήθηκε στις 4 Μαρτίου 2018. CS1 maint: Μη αναγνωρίσιμη γλώσσα (link)
4. ↑  "Décret 143/PR/MF/94 du 10 juin 1994 instituant une surtaxe temporaire sur divers produits importés", droit.francophonie.org (Γαλλικά).
5. ↑  "Chad: President Deby dismisses ministers for "repeated absenteeism"", Radio France Internationale, 13-11-1997.
6. ↑  Κατάλογος υπουργών της κυβέρνησης που σχηματίστηκε στις 25 Φεβρουαρίου 2001 Αρχειοθετήθηκε 5-4-2007 στο Wayback Machine. *Afrique Express*.
7. ↑  Κατάλογος υπουργών κυβέρνησης σχηματισθείσας στις 8 Απριλίου 2001 Αρχειοθετήθηκε 5-4-2007 στο Wayback Machine. *Afrique Express*.
8. 1 2 3  List of governments of Chad, izf.net.
9. 1 2 3  Antoine Lukaso, "Faire du Tchad un grand chantier", *Diplomat Investissement*, Μάρτιος-Απρίλιος 2006, σελ. 24 (Γαλλικά).
10. ↑  Κατάλογος μελών της Εθνικής Συνέλευσης Αρχειοθετήθηκε 2008-05-04 στο Wayback Machine. (έπειτα από τις εκλογές του 2002), ialtchad.com (Γαλλικά).
11. ↑  "Chad: Opposition denounces poll as ‘masquerade’, refuses to field candidate", IRIN, 27-3-2006.
12. 1 2  Elections in Chad, African Elections Database.
13. ↑  "Chad: Deby win confirmed, but revised down to 64.67 pct", IRIN, 29-5-2006.
14. ↑  Valery Gottingar, "Scrutin présidentiel du 03 mai 2006: le Conseil Constitutionnel proclame le Président Idriss Deby Itno réélu au premier tour avec un score de 64,67%." Αρχειοθετήθηκε 2011-09-30 στο Wayback Machine. ιστοσελίδα της κυβέρνησης του Τσαντ, 29-5-2006 (Γαλλικά).
15. ↑  Valery Gottingar, "Les candidats malheureux Delwa Kassiré et Pahimi Padaké félicitent le Président Idriss Deby Itno." Αρχειοθετήθηκε 2017-01-31 στο Wayback Machine. δικτυακός τόπος της Κυβέρνησης του Τσαντ (Γαλλικά).
16. ↑  "DECRET N°224/PR/PM/2007, Portant Remaniement du Gouvernement" Αρχειοθετήθηκε 2018-10-13 στο Wayback Machine. δικτυακός τόπος κυβέρνησης του Τσαντ, 4-3-2007 (Γαλλικά).
17. ↑  "Liste des Membres du Gouvernement du 23 Avril 2008" Αρχειοθετήθηκε 2018-10-13 στο Wayback Machine. ιστότοπος Προεδρίας του Τσαντ (Γαλλικά).
18. ↑  "Chad appoints new prime minister two months before election", Reuters, 13 Φεβρουαρίου 2016.
19. ↑  Ramadane, Mahamat; Christensen, Sofia (12 October 2022). «Chad names opposition politician Kebzabo as new PM - State TV». N'Djamena: Reuters.. Ανακτήθηκε στις 13 October 2022.
20. ↑  R (14 March 2024). [ «Afrique
Tchad: l’ancien Premier ministre Albert Pahimi Padacké se porte candidat à la présidentielle»]. Radio France International.. Ανακτήθηκε στις 14 March 2024.

Εξωτερικοί σύνδεσμοι
--------------------

* Πολυμέσα σχετικά με το θέμα  Albert Pahimi Padacké στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 111157523319127031940
* GND: 1200630270

 |

 |